stanford-oval/wikipedia huggingface dataset:
หม่อมเจ้าโวฒยากร วรวรรณ
พระประวัติ > ชีวิตการทรงงานและผลงาน

เมื่อเสด็จกลับถึงประเทศไทย ทรงเข้ารับราชการในกรมรถไฟหลวง เก็บถาวร 2007-08-19 ที่ เวย์แบ็กแมชชีน เมื่อวันที่ 1 เมษายน 2471 ในตำแหน่งสถาปนิก ขณะนั้นประเทศไทยมีสถาปนิกเพียง 5 คน ทรงได้รับหมอบหมายหน้าที่งานด้านสถาปัตยกรรมทั้งหมดของกรมรถไฟ หม่อมเจ้าโวฒยากรนับเป็นสถาปนิกฝีมือดีผู้หนึ่งจึงมีผลงานจำนวนมากและหลายชิ้นยังปราฏอยู่ถึงปัจจุบัน งานชิ้นหลัก ๆ โดยสังเขปของรวมทั้งที่ทรงทำหลังโอนไปสังกัดจุฬาลงกรณ์มหาวิทยาลัยแล้ว มีดังนี้
ปกหนังสืองานฉลอง ๕๐ ปี รถไฟหลวง พิมพ์เมื่อปี 2490
สถานีรถไฟเชียงใหม่ จังหวัดเชียงใหม่ (เปิดใช้งานเมื่อปี พ.ศ. 2491)
สถานีรถไฟธนบุรี (เดิม) (ปิดใช้งานเมื่อปี พ.ศ. 2493)
ที่พักอาศัย 3 ชั้นในสถานีรถไฟ เชียงใหม่
อาคารหอพักนิสิตหญิงหลังแรกของจุฬาลงกรณ์มหาวิทยาลัย
โรงอัดแบตตารีของกรมรถไฟ
อาคารหอพัก หอประชุมและตึก โอ.พี.ดี. โรงพยาบาลศิริราช
ตึกวิทยาศาสตร์ กรมวิทยาศาสตร์
อาคารที่ทำการบริษัทเวิร์ลดแทรแวลเซอร์วิส
อาคารวิทยาศาสตร์และพิพิธภัณฑ์ โรงเรียนวชิราวุธวิทยาลัย
อาคารศาลาพระเกี้ยว จุฬาลงกรณ์มหาวิทยาลัย
อาคารที่พักอาศัยมากกว่า 200 หลัง
ผลงานชิ้นสุดท้ายของหม่อมเจ้าโวฒยากรได้แก่อนุสาวรีย์ราชสกุลวรวรรณเพื่อเป็นอนุสรณ์แก่พระเจ้าบรมวงศ์เธอ กรมพระนราธิปประพันธ์พงศ์ พระบิดา ที่ชายหาดชะอำ จังหวัดเพชรบุรี หม่อมเจ้าโวฒยากรทรงความสนทัยในการค้นคว้าวิจัยประเทศที่อาจเรียกในปัจจุบันว่า "ภูมิปัญญาชาวบ้าน" ทรงใช้ไม้ไผ่ขัดแตะผสมฟางกับดินฉาบเป็นผนัง การใช้โครงสร้างไม้กับผนังอิฐและอื่น ๆ ที่เหมาะกับภูมิอากาศและความประหยัด ซึ่งอาคารที่ได้ทรงทดลองสร้างหลายแห่งยังคงสภาพดีแม้เวลาจะผ่านมามากกว่า 60 ปี
พระประวัติ > การก่อตั้งสมาคมสถาปนิกสยามในพระบรมราชูปภัมภ์

หม่อมเจ้าโวฒยากรทรงร่วมกับสถาปนิกอาวุโสไทยที่มีอยู่จำนวนน้อยในขณะนั้นก่อตั้ง "สมาคมอาชีพ" ซึ่งต่อมาคือสมาคมสถาปนิกสยามในพระบรมราชูปถัมภ์ในปัจจุบัน โดยมีพระสาโรชรัตนนิมมานก์ (สาโรช สุขยางค์) เป็นนายกสมาคมคนแรก ส่วนหม่อมเจ้าโวฒยากรเป็นกรรมการผู้ก่อตั้งและกรรมการอำนวยการ สมาคมดำเนินการได้สามปีก็ต้องยุติชั่วคราวเนื่องจากภาวะสงคราม เมื่อสงครามสงบ หม่อมเจ้าโวฒยากรได้รับทูลเชิญให้เป็นองค์ประธานกลุ่มฟื้นฟูจนสมบูรณ์ตามกฎหมายแต่ไม่ทรงรับเป็นนายกสมาคมจนผ่านไปหลายสมัยและหาผู้รับเป็นไม่ได้จึงทรงยอมรับเป็นนายกสมาคม หลังหมดวาระยังทรงติดตามและให้ความช่วยเหลือสมาคมตลอดมา
พระประวัติ > การเริ่มเกี่ยวข้องการศึกษาสถาปัตยกรรม

ในขณะที่ประจำอยู่กรมรถไฟ นารถ โพธิประสาท สถาปนิกไทยได้ทุนรัฐบาลที่สำเร็จการศึกษาจากประเทศอังกฤษได้กลับมารับราชการที่โรงเรียนเพาะช่างได้เสนอรัฐบาลให้ยกระดับวิชาสถาปัตยกรรมที่เพาะช่างขึ้นเป็นระดับอุดมศึกษา ซึ่งรัฐบาลก็ได้เห็นชอบให้โอนไปเป็นแผนกวิชาในจุฬาลงกรณ์มหาวิทยาลัย หม่อมเจ้าโวฒยากรซึ่งได้มีส่วนร่วมหารือเพื่อดำเนินการในเรื่องดังกล่าวมาตั้งแต่ต้นจึงได้ได้รับเชิญไปสอนเป็นอาจารย์พิเศษในแผนกวิชาสถาปัตยกรรมดังกล่าวเป็นประจำ
พระประวัติ > ชีวิตการสอน

หลังเป็นแผนกวิชาอิสระมาแปดปี จุฬาลงกรณ์มหาวิทยาลัยจึงสถาปนาแผนกนี้ขึ้นเป็นคณะสถาปัตยกรรมศาสตร์ เปิดสอนระดับปริญญาตรีเป็นครั้งแรกในปีการศึกษา 2481 ก่อนหน้านั้นเปิดสอนถึงเพียงระดับอนุปริญญา เมื่อการเรียนการสอนเริ่มเข้มข้นและมีจำนวนนิสิตมากขึ้น หม่อมเจ้าโวฒยากรได้รับการทาบทามให้โอนมาเป็นอาจารย์ประจำ แต่ไม่ทรงมาได้เนื่องจากยังมีงานสำคัญจำนวนมากอยู่ที่กรมรถไฟ ต่อมาเมื่อปี พ.ศ. 2492 จึงสามารถโอนมารับตำแหน่งหัวหน้าแผนกวิชาสถาปัตยกรรมและรักษาการหัวหน้าแผนกศิลปกรรมอีกตำแหน่งหนึ่ง
ปี พ.ศ. 2497 มหาวิทยาลัยได้แต่งตั้งหม่อมเจ้าโวฒยากรให้ดำรงตำแหน่งคณบดี และได้ทรงดำรงตำแหน่งนี้จนเกษียณอายุราชการเมื่อปี พ.ศ. 2507 ในระหว่างการดำรงตำแหน่งได้ทรงปรับปรุงการเรียนการสอน ติดต่อขอความช่วยเหลือจากมหาวิทยาลัยและองค์กรต่างประเทศจัดส่งเครื่องมือและผู้เชี่ยวชาญมาร่วมจัดตั้งแผนกศิลปอุตสาหกรรมสำเร็จเป็นแห่งแรกของประเทศไทย นอกจากนี้ยังมีภารกิจที่ทรงทำให้แก่มหาวิทยาลัยและหน่วยงานอื่นๆ ระหว่างการรับราชการในจุฬาลงกรณ์มหาวิทยาลัยอีกมากสรุปสังเขปได้ดังนี้
กรรมการสภาการศึกษาแห่งชาติ (พ.ศ. 2498 - 2508)
กรรมการสภาจุฬาลงกรณ์มหาวิทยาลัย (พ.ศ. 2498 - 2508)
ผู้อำนวยการฝ่ายเอเชียตะวันออกเฉียงใต้ให้แก่ World Craft Council (พ.ศ. 2507 - 2508)
นอกจากนี้ยังทรงได้รับการโปรดเกล้าฯ ให้เป็นราชบัณฑิต สาขาศิลปกรรมศาสตร์รุ่นแรกของราชบัณฑิตยสถาน ตั้งแต่ปี พ.ศ. 2485 เป็นอุปนายกราชบัณฑิตยสถานระหว่างปี พ.ศ. 2518 - 2519 แต่ได้ขอลาออกในปีต่อมาเนื่องประชวรด้วยพระโรคต้อ
พระประวัติ > ชนม์ชีพในบั้นปลายและชีวิตครอบครัว

หม่อมเจ้าโวฒยากรมีหม่อม คือ หม่อมสรรพางค์ (สกุลเดิม บูรณะปิณฑ์;ธิดาของขุนประสิทธิ์พยุหกรรม(สวน บูรณะปิณฑ์)) มีโอรสด้วยกันหนึ่งคน คือ หม่อมราชวงศ์วิวัฒน์ วรวรรณ ต่อมาเมื่อปี พ.ศ. 2480  หม่อมเจ้าโวฒยากรได้รับพระราชทานสมรสกับหม่อมจิตรา (สกุลเดิม ปันยารชุน; ธิดาของพระยาปรีชานุสาสน์ (เสริญ ปันยารชุน) กับคุณหญิงปฤกษ์ ปรีชานุสาสน์ และเป็นพี่สาวของอานันท์ ปันยารชุน) มีโอรสด้วยกันหนึ่งคน คือ รองศาสตราจารย์ หม่อมราชวงศ์ชาญวุฒิ วรวรรณ (ปัจจุบันเกษียณอายุราชการจากคณะสถาปัตยกรรมศาสตร์ จุฬาลงกรณ์มหาวิทยาลัย; สมรสกับคุณหญิงกษมา วรวรรณ ณ อยุธยา (สกุลเดิม จาติกวนิช) ปลัดกระทรวงศึกษาธิการคนปัจจุบัน มีบุตรคนเดียว คือ หม่อมหลวงวรุตม์ วรวรรณ)
แม้หม่อมเจ้าโวฒยากรมีงานที่ต้องทรงดูแลรับผิดชอบมาก แต่ก็ยังทรงปลีกเวลาให้แก่ญาติมิตรเสมอ รวมทั้งทรงดูแลเอาใจใส่ตรอบครัวเป็นอย่างดี ยามว่างหลังเกษียณแล้วก็โปรดเขียนบทความและภาพล้อเลียนสังคมอยู่เสมอและโปรดการท่องเที่ยวทั้งในและต่างประเทศ
หม่อมเจ้าโวฒยากรมีพลานามัยแข็งแรงสมบูรณ์ไม่ใคร่เจ็บป่วย กระทั่งปี พ.ศ. 2524 เริ่มประชวร ทรงเข้าออกโรงพยาบาลบ่อยครั้ง หลังการผ่าตัดต้อกระจก พระอาการประชวรหนักขึ้นและสิ้นชีพตักษัย เมื่อวันที่ 27 สิงหาคม พ.ศ. 2524 สิริชันษา 80 ปี 10 เดือน 18 วัน พระราชทานเพลิงพระศพ เมื่อวันที่ 5 กันยายน พ.ศ. 2524 ณ เมรุวัดธาตุทอง
เครื่องราชอิสริยาภรณ์

เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)
เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.)
พ.ศ. 2502 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
เหรียญบรมราชาภิเษก รัชกาลที่ 7
เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
แหล่งข้อมูลอื่น

สิทธิธรรม โรหิตะสุข. “สถาปนิกเลือดน้ำเงินกับศิลปะสมัยใหม่ในประเทศไทย: แนวคิดและบทบาทของสถาปนิกชั้นหม่อมเจ้าในช่วง พ.ศ. 2475-2505.” ใน ถนอม ชาภักดี และคนอื่นๆ (บก.), เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์. น. 22-37. กรุงเทพฯ: มีดี กราฟิก, 2560.
สถานีรถไฟเชียงใหม่
ศาลาพระเกี้ยว
สถานีรถไฟธนบุรี (เดิม)
อิน ตัม

อิน ตัม (ภาษาเขมร: អ៊ិន តាំ) เป็นอดีตนายกรัฐมนตรีของกัมพูชาโดยดำรงตำแหน่งระหว่าง 6 พฤษภาคม พ.ศ. 2516 จนถึง 9 ธันวาคม พ.ศ. 2516 และมีบทบาทสำคัญในการเมืองกัมพูชา ตัมเกิดเมื่อ 22 กันยายน พ.ศ. 2459 ในตำบลสตึงเตรง จังหวัดกำปงจาม ทางตะวันออกของกัมพูชา ในวัยเด็กเขาเรียนภาษาบาลี ก่อนจะเข้าเรียนใน Lycée Sisowath จากนั้นเข้ารับราชการทหารเป็นนายพลพิเศษที่จังหวัดตาแก้ว
บทบาททางการเมือง

หลังจากกัมพูชาได้รับเอกราช ตัมเข้าร่วมกับระบอบสังคม ได้เป็นรัฐมนตรีกระทรวงกิจการภายในระหว่าง พ.ศ. 2507 – 2509 เขามีความเกี่ยวข้องกับการจับกุม เปรียบ อินซึ่งเป็นญาติของเขาและเป็นสมาชิกเขมรเสรีที่เป็นฝ่ายต่อต้านพระนโรดม สีหนุ เปรียบ อินถูกประหารชีวิตในที่สุด นอกจากนั้น เขายังเกี่ยวข้องกับรัฐประหาร พ.ศ. 2513 และเป็นผู้ประกาศจัดตั้งสาธารณรัฐเขมรในฐานะประธานสภาแห่งรัฐเมื่อเดือนตุลาคม พ.ศ. 2513
หลัง พ.ศ. 2513 ตัมมีความขัดแย้งกับผู้นำรัฐประหารคือ ลน นล มากขึ้น โดยลน นลเข้ามาครอบงำสภาแห่งชาติในเดือนตุลาคม พ.ศ. 2514 ต่อมา ใน พ.ศ. 2515 อิน ตัมลงสมัครรับเลือกตั้งเป็นประธานาธิบดีโดยมีคู่แข่งคือลน นล และแกว อิน ผลการเลือกตั้งปรากฏว่าอิน ตัมได้อันดับที่สองโดยได้คะแนน 24% ส่วนลน นลได้รับเลือกตั้ง พรรคประชาธิปไตยของอิน ตัมถูกขัดขวางไม่ให้ลงแข่งขันในการเลือกตั้งสมาชิกสภาเช่นเดียวกับพรรคสาธารณรัฐของพระสีสุวัตถิ์ สิริมตะ ทำให้พรรคสาธารณรัฐสังคมนิยมของลน นล และลน นนได้รับการเลือกตั้ง
ในเวลาต่อมา อิน ตัมได้เป็นนายกรัฐมนตรีในรัฐบาลของลน นลเป็นเวลาหลายเดือน  แต่เกิดความขัดแย้งจนเขาเลิกเล่นการเมืองไปอาศัยกับครอบครัวที่พระตะบอง โดยลอง โบเรตได้เป็นนายกรัฐมนตรีคนต่อมา เมื่อพนมเปญแตกในเดือนเมษายน พ.ศ. 2518 อิน ตัมยังอยู่ในนาของเขาที่ปอยเปต เขาเกือบถูกประหารชีวิตแต่หนีเข้าประเทศไทยได้ทันและเข้าร่วมกับกลุ่มต่อต้านเขมรแดงตามแนวชายแดน แต่ต่อมาเขาก็ลี้ภัยไปฝรั่งเศสและเดินทางต่อไปยังสหรัฐใน พ.ศ. 2519
การลี้ภัย

หลังจากเขมรแดงหมดอำนาจ อิน ตัมได้เข้าร่วมกับฝ่ายที่สนับสนุนพระนโรดม สีหนุคือพรรคฟุนซินเปก เพื่อต่อต้านรัฐบาลที่มีเวียดนามหนุนหลัง เขาเป็นผู้บัญชาการกองทัพของฝ่ายฟุนซินเปกจนถูกแทนที่ด้วยพระนโรดม รณฤทธิ์เมื่อ พ.ศ. 2528 เขาเป็นรัฐมนตรีว่าการกระทรวงกลาโหม 1 ใน 3 คนของรัฐบาลของแนวร่วมเขมรสามฝ่าย และได้ฟื้นฟูพรรคประชาธิปไตยกัมพูชาเพื่อเข้าร่วมในการเลือกตั้ง พ.ศ. 2536 และไปเป็นพันธมิตรกับพรรคประชาชนกัมพูชาเมื่อ พ.ศ. 2540 เขาเสียชีวิตที่รัฐอริโซนา สหรัฐเมื่อ 1 เมษายน พ.ศ. 2549
เคมบริดจ์ (รัฐไอโอวา)

บทความนี้เกี่ยวกับเมืองในรัฐไอโอวา สำหรับความหมายอื่น ดูที่ เคมบริดจ์ (แก้ความกำกวม)
เคมบริดจ์ (Cambridge) เมืองขนาดเล็กตั้งอยู่ในรัฐไอโอวา สหรัฐอเมริกา มีประชากร 819 คน (พ.ศ. 2543) ตั้งอยู่ที่พิกัด (41.898735 เหนือ, -93.529662 ตะวันตก) เมืองเคมบริดจ์ มีพื้นที่ประมาณ 2.7 ตร.กม. (1.0 ตารางไมล์) โดยพื้นที่ทั้งหมดเป็นพื้นดินและไม่มีพื้นน้ำในเมืองนี้ ประชากรในเมือง ประกอบด้วย 819 คน 314 ครอบครัว และ 216 ครอบครัวอาศัยอยู่ในเมือง ประชากร 95.60% เป็น คนขาว 0.73% เป็น คนดำ 0.37% เป็น คนอินเดียนแดง 0.73% เป็นคนเอเชีย และชนกลุ่มอื่น 0.61% และ ชนสองกลุ่มผสมกัน 1.95%
รายได้เฉลี่ยของครอบครัวที่อาศัยในเมืองเท่ากับ $42,059 และรายได้เฉลี่ยของครอบครัวเท่ากับ $49,375 รายได้เฉลี่ยของผู้ชายและผู้หญิงต่อคนเท่ากับ $31,638 และ $25,724 ตามลำดับ
เมืองเคมบริดจ์ก่อตั้งในปี ค.ศ. 1856
แหล่งข้อมูลอื่น

เว็บไซต์เมืองเคมบริดจ์
อำเภอปากชม

| อำเภอปากชม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Pak Chom
แม่น้ำโขงที่อำเภอปากชม
คำขวัญ: ถิ่นวิมานใต้น้ำ ตำนานนครหงส์ ลำโขงสวยสุดตา งามแก่งฟ้าแก่งจันทร์ ถ้ำแสงธรรมนามเรืองรอง ร่อนทองฝั่งนที พญาอนันตรนาคาธิบดีคู่เมือง ลือเลื่องประเพณีลอยกระทง
แผนที่จังหวัดเลย เน้นอำเภอปากชม
พิกัด: 18°1′18″N 101°53′18″E﻿ / ﻿18.02167°N 101.88833°E﻿ / 18.02167; 101.88833
ประเทศ:  ไทย
จังหวัด: เลย
พื้นที่
 • ทั้งหมด: 957.0 ตร.กม. (369.5 ตร.ไมล์)
ประชากร (2564)
 • ทั้งหมด: 42,276 คน
 • ความหนาแน่น: 44.18 คน/ตร.กม. (114.4 คน/ตร.ไมล์)
รหัสไปรษณีย์ : 42150
รหัสภูมิศาสตร์: 4204
ที่ตั้งที่ว่าการ: ที่ว่าการอำเภอปากชม ถนนปากชม- ศรีเชียงใหม่ ตำบลปากชม อำเภอปากชม จังหวัดเลย 42150
 ส่วนหนึ่งของสารานุกรมประเทศไทย
ปากชม เป็นอำเภอหนึ่งของจังหวัดเลย
ตัวอำเภอปากชม
ที่ตั้งและอาณาเขต

อำเภอปากชมมีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับแขวงเวียงจันทน์ และนครหลวงเวียงจันทน์ (ประเทศลาว)
ทิศตะวันออก ติดต่อกับอำเภอสังคม (จังหวัดหนองคาย) อำเภอนายูง และอำเภอน้ำโสม (จังหวัดอุดรธานี)
ทิศใต้ ติดต่อกับอำเภอนาด้วงและอำเภอเมืองเลย
ทิศตะวันตก ติดต่อกับอำเภอเชียงคาน
ประวัติ

อำเภอปากชม เดิมเป็นตำบลหนึ่งขึ้นอยู่กับอำเภอเชียงคาน จังหวัดเลย เนื่องจากสภาพภูมิประเทศของตำบลปากชมเป็นเขตทุรกันดาร การคมนาคมไม่สะดวก ประกอบกับเขตการปกครองของอำเภอเชียงคานกว้างขวางเกินไป จังเป็นปัญหาด้านการปกครอง กระทรวงมหาดไทยจึงได้ประกาศยกฐานะตำบลปากชม และตำบลใกล้เคียงอีก 2 ตำบล คือ ตำบลเชียงกลม และตำบลหาดคัมภีร์ ขึ้นเป็น กิ่งอำเภอปากชม ในวันที่ 1 กันยายน พ.ศ. 2510 โดยมีผลตั้งแต่วันที่ 26 กันยายน ปีเดียวกัน
และอีก 4 ปี ต่อมากล่าวคือเมื่อวันที่ 17 พฤศจิกายน พ.ศ. 2514 รัฐบาลในขณะนั้นได้ออกพระราชกฤษฎีกายกฐานะกิ่งอำเภอปากชม ขึ้นเป็น อำเภอปากชม จึงมีฐานะเป็นอำเภอหนึ่งของจังหวัดเลย ซึ่งมีสภาพภูมิประเทศเป็นอำเภอชายแดน มีอาณาเขตติดต่อกับสาธารณรัฐประชาธิปไตยประชาชนลาว โดยมีแม่น้ำโขงเป็นแม่น้ำแสดงการแบ่งเขตแดน เนื่องจากพื้นที่อำเภอปากชมเป็นเขตงานที่ผู้ก่อการร้านปฏิบัติการแทรกซึม และบ่อนทำลายทั้งทางด้านการทหาร และด้านการเมืองอย่างรุนแรง กองอำนวยการรักษาความมั่นคงภายในราชอาณาจักร (กอ.รมน.) ร่วมกับกระทรวงมหาดไทย จึงได้กำหนดให้อำเภอปากชมเป็นอำเภอตัวอย่าง ตามแนวความคิดในการต่อสู้เพื่อเอาชนะคอมมิวนิสต์ยุทธการที่ 115 กอ.รมน. ตั้งแต่ 1 ตุลาคม พ.ศ. 2519 ซึ่งต่อมาได้มีการปรับปรุงแนวความคิดการปรับปรุงอำเภอให้เป็นอำเภอราษฎร์รัฐพัฒนา (อ.รรพ.) ของ กอ.รมน.
การแบ่งเขตการปกครอง > การปกครองส่วนภูมิภาค

อำเภอปากชมแบ่งเขตการปกครองย่อยออกเป็น 6 ตำบล 50 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | ปากชม |  |  | (Pak Chom) |  |  | 12 หมู่บ้าน |  |
| 2. | เชียงกลม |  |  | (Chiang Klom) |  |  | 10 หมู่บ้าน |  |
| 3. | หาดคัมภีร์ |  |  | (Hat Khamphi) |  |  | 06 หมู่บ้าน |  |
| 4. | ห้วยบ่อซืน |  |  | (Huai Bo Suen) |  |  | 06 หมู่บ้าน |  |
| 5. | ห้วยพิชัย |  |  | (Huai Phichai) |  |  | 10 หมู่บ้าน |  |
| 6. | ชมเจริญ |  |  | (Chom Charoen) |  |  | 06 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอปากชมประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลปากชม ครอบคลุมพื้นที่ตำบลปากชม เฉพาะหมู่ที่ 10 และบางส่วนของหมู่ที่ 1, 3
เทศบาลตำบลเชียงกลม ครอบคลุมพื้นที่ตำบลเชียงกลม เฉพาะบางส่วนของหมู่ที่ 1–2, 6
เทศบาลตำบลคอนสา ครอบคลุมพื้นที่ตำบลเชียงกลม เฉพาะหมู่ที่ 3–5, 7–10 และบางส่วนของหมู่ที่ 1–2, 6
องค์การบริหารส่วนตำบลนครหงษ์ ครอบคลุมพื้นที่ตำบลปากชม เฉพาะหมู่ที่ 2, 4–9, 11–12 และบางส่วนของหมู่ที่ 1, 3
องค์การบริหารส่วนตำบลหาดคัมภีร์ ครอบคลุมพื้นที่ตำบลหาดคัมภีร์ทั้งตำบล
องค์การบริหารส่วนตำบลห้วยบ่อซืน ครอบคลุมพื้นที่ตำบลห้วยบ่อซืนทั้งตำบล
องค์การบริหารส่วนตำบลห้วยพิชัย ครอบคลุมพื้นที่ตำบลห้วยพิชัยทั้งตำบล
องค์การบริหารส่วนตำบลชมเจริญ ครอบคลุมพื้นที่ตำบลชมเจริญทั้งตำบล
เดกซ์แทรน

| --- | --- |

เลขทะเบียน
เลขทะเบียน CAS: 9004-54-0 Y
เคมสไปเดอร์: none
ECHA InfoCard: 100.029.694 
KEGG: C00372 Y
UNII: 05Q25F6XJ3 Y
CompTox Dashboard (EPA): DTXSID8020385 
คุณสมบัติ
สูตรเคมี: H(C6H10O5)xOH 
มวลโมเลกุล: Variable   
เภสัชวิทยา
ATC code: B05AA05 (WHO) 
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
เดกซ์แทรน (Dextran) เป็นโพลีแซกคาไรด์ที่พบในยีสต์และแบคทีเรีย เป็นสายของกลูโคสที่ต่อด้วยพันธะไกลโคซิดิกแบบ α1→6 เป็นหลัก และแตกกิ่งแบบ α-1,3 แต่ก็มีพันธะแบบอื่นๆปน ขึ้นกับชนิดของแบคทีเรียและยีสต์ จัดเป็นโพลีเมอร์ที่แตกกิ่งและซับซ้อน ในทางการแพทย์ ใช้รักษาโรคเส้นโลหิตตีบ ลดความหนืดของเลือด และใช้เป็นตัวเพิ่มปริมาตรสำหรับโรคโลหิตจาง ในแบคทีเรียผลิตกรดแลกติกจะสร้างเดกซ์แทรนจากซูโครส โดยชนิดที่รู้จักกันดีคือ Leuconostoc mesenteroides และ Streptococcus mutans นอกจากนั้น Lactobacillus brevis ยังสร้างผลึกของ tibicos ในคีเฟอร์ ซึ่งเป็นเครื่องดื่มที่มีประโยชน์ต่อสุขภาพ หลุยส์ ปาสเตอร์เป็นคนแรกที่ค้นพบเดกซ์แทรนในฐานะผลิตภัณฑ์จากจุลินทรีย์ในไวน์
แหล่งข้อมูลอื่น

Resource on dextran properties and structure of dextran polymers
Dextrans ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล
สุริยุปราคา 22 กรกฎาคม พ.ศ. 2571

| สุริยุปราคา 22 กรกฎาคม พ> ศ. 2571 |
| --- | --- |
แผนที่
ประเภท
ประเภท: เต็มดวง
แกมมา: -0.6056
ความส่องสว่าง: 1.056
บดบังมากที่สุด
ระยะเวลา: 310 วินาที (5 นาที 10 วินาที)
พิกัด: 15°36′S 126°42′E﻿ / ﻿15.6°S 126.7°E﻿ / -15.6; 126.7
ความกว้างของเงามืด: 230 กิโลเมตร
เวลา (UTC)
(P1) เริ่มอุปราคาบางส่วน: 00:27:23
(U1) เริ่มอุปราคาเงามืด: 01:30:30
บดบังมากที่สุด: 02:55:17
(U4) สิ้นสุดอุปราคาเงามืด: 04:19:53
(P4) สิ้นสุดอุปราคาบางส่วน: 05:23:00
แหล่งอ้างอิง
แซรอส: 146 (28 จาก 76)
บัญชี # (SE5000): 9570
สุริยุปราคาเต็มดวงจะเกิดขึ้นในวันที่ 22 กรกฎาคม พ.ศ. 2571 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร แนวคราสเต็มดวงพาดผ่านในทวีปออสเตรเลียจากภูมิภาคคิมเบอร์ลีในตะวันตกเฉียงเหนือ ต่อเนื่องในแนวทางตะวันออกเฉียงใต้ในรัฐเวสเทิร์นออสเตรเลีย, นอร์ทเทิร์นเทอร์ริทอรี ทางตะวันตกเฉียงใต้ของรัฐควีนส์แลนด์ และรัฐนิวเซาธ์เวลส์ ใกล้กับเมืองวินด์ฮัม คูนูนูร์รา เทนแนนต์ครีก เบิร์ดส์วิลล์ เบิร์ก และดับโบ และต่อเนื่องไปถึงศูนย์กลางของซิดนีย์ เมื่ออุปราคามีระยะเวลามากกว่าสามนาที มันได้เคลื่อนผ่านเมืองดะนีดิน, นิวซีแลนด์
ภาพ

ภาพเคลื่อนไหวแนวเส้นทาง
อุปราคาที่เกี่ยวข้อง > สุริยุปราคา พ.ศ. 2569–2572

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| โหนดขึ้น | โหนดขึ้น |   | โหนดลง | โหนดลง |  |  |
| 121 | 17 กุมภาพันธ์ 2569  วงแหวน |   | 126 | 12 สิงหาคม 2569  เต็มดวง |  |  |
| 131 | 6 กุมภาพันธ์ 2570  วงแหวน |   | 136 | 2 สิงหาคม 2570  เต็มดวง |  |  |
| 141 | 26 มกราคม 2571  วงแหวน |   | 146 | 22 กรกฎาคม 2571  เต็มดวง |  |  |
| 151 | 14 มกราคม 2572  บางส่วน |   | 156 | 11 กรกฎาคม 2572  บางส่วน |  |  |
สุริยุปราคาบางส่วนในวันที่ 12 มิถุนายน 2572 และ 5 ธันวาคม 2572 เกิดขึ้นในชุดของปีจันทรคติถัดไป
เซวะ เก็นจิ

| เซวะ เก็นจิ |
| --- | --- |
ตราประจำตระกูลมินะโมะโตะ
เชื้อสาย: ตระกูลมินาโมโตะ
ผู้นำคนแรก: มินะโมะโตะ โนะ สึเนะโมะโตะ
ก่อตั้ง: คริสต์ศตวรรษที่ 10
ตระกูลย่อย: ตระกูลอาชิกางะ
เซวะ เก็นจิ (ญี่ปุ่น: 清和源氏; โรมาจิ: Seiwa Genji) สาขาย่อยสาขาหนึ่งของ ตระกูลมินะโมะโตะ โดยสืบเชื้อสายจาก จักรพรรดิเซวะ โดยมี มินะโมะโตะ โนะ สึเนะโมะโตะ พระราชนัดดาของจักรพรรดิเซวะเป็นผู้นำตระกูลคนแรกซึ่งตระกูลมินาโมโตะสาขานี้เป็นสาขาที่ประสบความสำเร็จมากที่สุดเพราะสมาชิกของสาขานี้ได้ก้าวขึ้นดำรงตำแหน่งเป็น โชกุน ปกครองญี่ปุ่นโดย ตระกูลอาชิกางะ ที่ได้ปกครองญี่ปุ่นสืบต่อมาก็เป็นสาขาย่อยสาขาหนึ่งของ เซวะ เก็นจิ ขณะที่ ตระกูลโทกูงาวะ ก็ได้สืบเชื้อสายจากตระกูลมินาโมโตะสาขานี้
สมาชิกของเซวะ เก็นจิที่มีชื่อเสียงได้แก่ มินะโมะโตะ โนะ โยะชิอิเอะ มินาโมโตะ โนะ โยริโตโมะ ปฐมโชกุนแห่ง รัฐบาลโชกุนคามากูระ มินาโมโตะ โนะ โยชิสึเนะ รวมถึง อาชิกางะ ทากาอูจิ ปฐมโชกุนแห่ง รัฐบาลโชกุนอาชิกางะ และ โทกูงาวะ อิเอยาซุ ปฐมโชกุนแห่ง รัฐบาลโชกุนโทกูงาวะ
เจแปนนิส ซูเปอร์คัพ

| --- | --- |
ก่อตั้ง: 1977 (เริ่มต้น) 1994 (รูปแบบใหม่)
ภูมิภาค: ญี่ปุ่น
จำนวนทีม: 2
ทีมชนะเลิศปัจจุบัน: อูราวะ เรดไดมอนส์ (สมัยที่ 5)
ทีมที่ประสบความสำเร็จที่สุด: คะชิมะแอนต์เลอส์   (6 สมัย)
เว็บไซต์: เว็บไซต์ทางการ
เจแปนนิส ซูเปอร์คัพ หรือ ฟุจิซีร็อกซ์ ซูเปอร์คัพ (ญี่ปุ่น: 富士ゼロックススーパーカップ, อังกฤษ: Fuji Xerox Super Cup) เป็นการแข่งขันฟุตบอลประจำปีของญี่ปุ่น จัดโดยเจลีกและสมาคมฟุตบอลญี่ปุ่น (JFA) โดยจะเป็นการพบกันระหว่างแชมป์เจลีกกับแชมป์ถ้วยพระจักรพรรดิในปีก่อนหน้า
นับตั้งแต่ปี 1994 ฟุจิซีร็อกซ์เข้ามาเป็นผู้สนับสนุนหลักของการแข่งขัน จึงได้มีชื่อว่า ฟุจิซีร็อกซ์ ซูเปอร์คัพ ตั้งแต่นั้นมา โดยจัดการแข่งขันราวๆเดือนกุมภาพันธ์ของทุกปี ก่อนที่ฟุตบอลลีกในฤดูกาลใหม่จะเริ่มต้นขึ้น
เดนีส เบควิธ

เดนีส เบควิธ
เดนีส เบควิธ: imago
ข้อมูลอย่างเป็นทางการ
:
เดนีส เบควิธ เกิดเมื่อวันที่ 7 ธันวาคม ค.ศ. 1977) เป็นนักว่ายน้ำพาราลิมปิกชาวออสเตรเลียเกิดที่เมืองซิดนีย์ รัฐนิวเซาท์เวลส์ ได้รับรางวัลเหรียญทองแดงในการแข่งขันพาราลิมปิกฤดูร้อน 2000 ประเภทหญิง 4x50 เมตร ท่าฟรีสไตล์
อู-571 ดิ่งเด็ดขั้วมหาอำนาจ

| อู-571 ดิ่งเด็ดขั้วมหาอำนาจ |
| --- | --- |
หน้าปกดีวีดี
กำกับ: โจนาธาน มอสโทว์
เขียนบท: โจนาธาน มอสโทว์ แซม มอนท์โกเมอรี่ เดวิด เอเยอร์
อำนวยการสร้าง: ดิโน เดอ ลอเรนติส มาธ่า เดอ ลอเรนติส ฮัล ลิเบอร์แมน
นักแสดงนำ: แมตทิว แมกคอนาเฮย์ บิลล์ แพกซ์ตัน ฮาวีย์ ไคเทล จอน บอง โจวี
ผู้จัดจำหน่าย: ยูนิเวอร์แซล สตูดิโอ (ในสหรัฐ)  เอนเตอร์เทนต์ พิคเจอร์ส (ในประเทศไทย)
วันฉาย:  21 เมษายน ค.ศ. 2000  30 มิถุนายน ปีเดียวกัน
ความยาว: 116 นาที
ประเทศ: สหรัฐ
ภาษา: อังกฤษ เยอรมัน
ทุนสร้าง: 62,000,000 ดอลลาร์สหรัฐ
ทำเงิน: 77,122,415 ดอลลาร์สหรัฐ (เฉพาะในสหรัฐ)  127,666,415 ดอลลาร์สหรัฐ (ทั่วโลก)
ข้อมูลจาก IMDb
ข้อมูลจากสยามโซน
อู-571 ดิ่งเด็ดขั้วมหาอำนาจ เป็นชื่อภาษาไทยของภาพยนตร์อเมริกันเรื่อง U-571 นำแสดงโดย แมตทิว แมกคอนาเฮย์, บิลล์ แพกซ์ตัน, ฮาวีย์ ไคเทล, จอน บอง โจวี กำกับการแสดงโดย โจนาธาน มอสโทว์
คำโปรย

Full Speed Ahead
เนื้อเรื่อง

ค.ศ. 1942 ในระหว่างสงครามโลกครั้งที่ 2 กองทัพเรือสหรัฐจับสัญญาณเรดาร์ได้ว่า เรือดำน้ำของนาซีเยอรมันรุ่น อู-571 (U-571) ลำหนึ่งจอดเสียลอยน้ำอยู่กลางมหาสมุทรแอตแลนติกเหนือ ที่สำคัญในเรือลำน้ำมีเครื่องส่งสัญญาณ "อีนิกม่า" (Enigma) อยู่ด้วย ซึ่งถ้ายึดเครื่องนี้มาได้จะเป็นจุดหักเหของยุทธบริเวณมหาสมุทรแอตแลนติกเลยทีเดียว
ดังนั้น ภารกิจพิเศษครั้งนี้จึงถูกกำหนดขึ้น เรือโท ไมค์ ดาห์ลเกร็น (บิลล์ แพ็กตัน) อดีตกัปตันเรือดำน้ำสมัยสงครามโลกครั้งที่ 1 ที่กำลังจะปลดระวางตนเอง ต้องกลับมาปฏิบัติหน้าที่อีกครั้ง โดยมี แอนดรูว์ ไทเลอร์ (แมทธิว แม็คคอนาเฮย์) นายทหารหนุ่มรุ่นน้องผู้คอยโอกาสที่จะขึ้นมาบังคับบัญชาเรือดำน้ำเองเป็นผู้ช่วย โดยภารกิจครั้งนี้มีผู้ล่วงรู้เพียงไม่กี่คน  ทั้งหมดจะต้องปลอมตัวเป็นทหารนาซีเยอรมันแสร้งเข้าไปช่วยเหลือเรือ อู-571 ลำนั้นและยึดไว้ให้ได้ แต่ขณะที่ปฏิบัติการอันน่าระทึกอยู่นั้น กัปตันดาห์ลเกร็นก็ถูกระเบิดเสียชีวิตกลางทะเล ไทเลอร์จึงต้องขึ้นควบคุมเรือแทน และยังต้องนำพาเรือที่ทั้งเสียและเก่าครึลำนี้พร้อมด้วยชีวิตนายทหารอีก 8 คน ที่บางคนเป็นเด็กหนุ่มเพิ่งจบชั้นมัธยมมาด้วยซ้ำฝ่าวิกฤตต่าง ๆ ไปให้ได้ ทั้งการโจมตีจากทั้งฝ่ายเยอรมันและฝ่ายสหรัฐอเมริกาเอง
เสียงวิจารณ์

U-571 เป็นผลงานการกำกับเรื่องที่ 2 ของโจนาธาน มอสโทว์ ต่อจาก Breakdown ภาพยนตร์แอ๊คชั่นระทึกขวัญในปี ค.ศ. 1997 ที่ได้รับคำชมว่าสามารถสร้างบรรยายกาศกดดันความรู้สึกคนดูได้เป็นอย่างดี
สำหรับภาพยนตร์เรื่องนี้แล้ว นับได้ว่าเป็นภาพยนตร์ที่เกี่ยวกับสงครามโลกครั้งที่ 2 ที่มีงานสร้างและการออกแบบศิลป์ย้อนไปในยุคสมัยนั้นอย่างแท้จริง ซึ่งไม่ได้มีมานานแล้วสำหรับวงการภาพยนตร์ฮอลลีวู้ด จนมีการนำไปเปรียบเทียบกับเรื่อง Das Boot ภาพยนตร์ที่เกี่ยวกับเรือดำน้ำสมัยสงครามโลกครั้งที่ 2 อีกเรื่องหนึ่งก่อนหน้านั้นที่ประสบความสำเร็จ   และเมื่อเข้าฉายแล้วก็สามารถทำรายได้เป็นอันดับ 1 ของตารางบ็อกออฟฟิศได้ถึง 2 สัปดาห์ติดต่อกัน
ภาพยนตร์ได้รับเสียงวิจารณ์ว่าสร้างบรรยายกาศกดดันได้เป็นอย่างดี และได้ชนะเลิศรางวัลออสการ์ สาขาลำดับเสียงยอดเยี่ยม ในงานประกาศผลรางวัลออสการ์ ครั้งที่ 73 ด้วย แต่สำหรับ สนานจิตต์ บางสะพาน นักวิจารณ์ภาพยนตร์ชื่อดังชาวไทยได้เขียนวิจารณ์ภาพยนตร์เรื่องนี้ในหนังสือพิมพ์เดลินิวส์สรุปเป็นใจความสั้น ๆ ได้ว่า "เป็นหนังที่ถีบลูกน้องจมน้ำ"
ดูเพิ่ม

Das Boot
อู-571
อีนิกม่า
แหล่งข้อมูลอื่น

ข้อมูลจากIMDb
เจ้าหญิงชิกิชิ

| เจ้าหญิงชิกิชิ |
| --- | --- |
 ชิกิชิ (しきし), โชกูชิ (しょくし), โนริโกะ (のりこ)

ประสูติ: พ.ศ. 1692
สิ้นพระชนม์: 1 มีนาคม พ.ศ. 1744
ราชวงศ์: ญี่ปุ่น
พระบิดา: จักรพรรดิโกะ-ชิรากาวะ
พระมารดา: ฟูจิวาระ โนะ ชิเงโกะ
เจ้าหญิงชิกิชิ (ญี่ปุ่น: 式子内親王; โรมาจิ: Shikishi Naishinnō; พ.ศ. 1692 — 1 มีนาคม พ.ศ. 1744) เป็นกวีหญิงชาวญี่ปุ่นช่วงยุคเฮอังจนถึงยุคคามากูระตอนต้น พระราชธิดาในจักรพรรดิโกะ-ชิรากาวะ
พระประวัติ

เจ้าหญิงชิกิชิเป็นพระราชธิดาในจักรพรรดิโกะ-ชิรากาวะ ประสูติแต่ฟูจิวาระ โนะ ชิเงโกะ (ญี่ปุ่น: 藤原成子; โรมาจิ: Fujiwara no Shigeko) พระองค์ไม่เสกสมรสกับผู้ใดเลยตลอดพระชนมายุ ทรงปฏิบัติหน้าที่เป็นนักบวชหญิงชั้นสูงหรือไซอิง ณ ศาลเจ้าคาโมะ (ญี่ปุ่น: 賀茂神社; โรมาจิ: Kamo-jinja) กรุงเคียวโตะ แต่กาลต่อมาพระองค์ออกผนวชเป็นภิกษุณีในพุทธศาสนา
เจ้าหญิงชิกิชิมีผลงานกลอนจำนวน 49 บทที่ตีพิมพ์ใน รวมบทกวีทั้งเก่าใหม่ (ญี่ปุ่น: 新古今和歌集; โรมาจิ: Shin Kokin Wakashū) อันรวมบทกวี 2,000 บทซึ่งเป็นที่นิยมในยุคยุคคามากูระตอนต้น และมีผลงานกวีอีกจำนวนไม่น้อยที่ถูกตีพิมพ์ใน ชุดสะสมหนึ่งพันปี (ญี่ปุ่น: 千載和歌集; โรมาจิ: The Senzai Wakashū) ที่รวบรวมกลอนกวีปลายยุคเฮอังเพื่อเทิดพระเกียรติการเสด็จเถลิงถวัลยราชสมบัติของจักรพรรดิโกะ-ชิรากาวะ
เจ้าหญิงชิกิชิสิ้นพระชนม์เมื่อวันที่ 1 มีนาคม พ.ศ. 1744
แหล่งข้อมูลอื่น

photo—from an edition of Hyakunin Isshu, an anthology of waka poems; 89/100 from etext.lib.virginia.edu/japanese/hyakunin/frames/index/hyaku3euc.html
Biography—from BookRags
หลวงพ่อพุทธรังสี

| หลวงพ่อพุทธรังสี |
| --- | --- |

ชื่อเต็ม: หลวงพ่อพุทธรังสี
ชื่อสามัญ: หลวงพ่อวัดพระยืน, หลวงพ่อพุทธรังสี,พระพุทธรังสี, พระพุทธรังษี
ประเภท: พระพุทธรูปโบราณศักดิ์สิทธิ์
ศิลปะ: ศิลปะสุโขทัย (ปางมารวิชัย)
ความกว้าง: 1.40 เมตร
ความสูง: 1.68 เมตร (จากฐานถึงพระรัศมี)
วัสดุ: โลหะสำริด (สีนาก)
สถานที่ประดิษฐาน: พระประธานในอุโบสถวัดพระยืนพุทธบาทยุคล
ความสำคัญ: พระพุทธรูปศักดิ์สิทธิ์
 ส่วนหนึ่งของสารานุกรมพระพุทธศาสนา
หลวงพ่อพุทธรังสี  เป็นพระพุทธรูปศักดิ์สิทธิ์ 1 ใน 9 พระพุทธรูปศักดิ์สิทธิ์แห่งเมืองอุตรดิตถ์ องค์พระพุทธรูปเป็นพระสกุลช่างสุโขทัย สร้างในสมัยกรุงสุโขทัยเป็นราชธานี ในรัชกาลของพระเจ้าลิไท องค์พระเป็นเนื้อโลหะสำริด (แก่นาค) ปางมารวิชัย ประดิษฐานเป็นพระประธานภายในอุโบสถ วัดพระยืนพุทธบาทยุคล อำเภอลับแล จังหวัดอุตรดิตถ์